**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

**Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) önkormányzati rendelet módosítására**

Martfű Város Önkormányzata Képviselő-testületének

2015. május 21-i ülésére

Előkészítette: Szász Éva jegyző

Véleményező: Pénzügyi, Ügyrendi és Városfejlesztési Bizottság

 Oktatási, Művelődési, Sport, Civil és Egyházi Kapcsolatok Bizottsága

 Egészségügyi, Foglalkoztatási és Szociális Bizottság

Döntéshozatal: minősített többség

Tárgyalás módja: nyilvános ülés

Indokolás

Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) önkormányzati rendelet módosításáról szóló

…./2015.(…..) önkormányzati rendelethez

A szociális igazgatásról és szociális ellátásokról szóló 1993. évi III. törvény 2015. március 1. napjától hatályba lépő rendelkezései értelmében bizonyos hatáskörök a járási hivatalokhoz kerültek, egyes támogatások megszűntek, az önkormányzatok pedig települési támogatás néven szabályozhatják a különböző kötelező és nem kötelező ellátási formákat.

A települési támogatásról szóló önkormányzati rendeletben a Képviselő-testület hatásköreit az Egészségügyi, foglalkoztatási és Szociális Bizottságra, valamint a Polgármesterre ruházta át.

Fenti változásokat a Képviselő-testület Szervezeti és Működési Szabályzatában át kell vezetni, mely az átruházott hatásköröket és a bizottsági feladat- és hatásköröket szabályozó mellékleteket érinti.

1. §-hoz

A § kiegészítést tartalmaz, mely szerint a sport szervezetek önkormányzati támogatásának elszámolását is a Pénzügyi, Ügyrendi és Városfejlesztési Bizottság végzi.

1. §-hoz

Az eseti támogatásra vonatkozó bizottsági hatáskört tartalmazza a módosító rendelkezés.

1. §-hoz

A polgármesterre átruházott települési támogatási hatásköröket tartalmazza.

1. §-hoz

A megszűnt önkormányzati ellátások hatályon kívül helyezéséről rendelkezik.

1. §-hoz

Szintén a sport szervezetek elszámolásával kapcsolatos feladatot rögzíti.

1. §-hoz

A rendelet hatályára vonatkozó rendelkezéseket tartalmazza.

Hatásvizsgálat

Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) önkormányzati rendelet módosításáról szóló

…./2015.(…..) önkormányzati rendelethez

1. **Társadalmi-gazdasági, költségvetési hatása:**

A rendelet-tervezetnek társadalmi-gazdasági, költségvetési hatása nincs.

1. **Környezeti és egészségi hatása, következményei:**

A rendelet módosítás környezeti, egészségi hatással nem rendelkezik.

1. **Adminisztratív terheket befolyásoló hatás:**

A rendelet-tervezet elfogadása nem jár plusz adminisztratív terhekkel.

1. **A jogszabály megalkotásának szükségessége, a jogalkotás elmaradásának várható következményei:**

A módosítás a felsőbb szintű jogszabályoknak történő megfeleltetést szolgálja.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

Rendelkezésre állnak.

Martfű, 2015. május 13.

Dr. Papp Antal

polgármester